### Beslutningstema

I denne sag skal der udpeges et nyt bestyrelsesmedlem til Mindelegat for familierne Åbjørn Kristiansen og Robert Hansen, [adresse]. I forhold til legatets vedtægter, er det et krav, at bestyrelsesmedlemmet er jurist.

### Historik

Kommunalbestyrelsen udpegede i 2020 advokat Christian Christensen til legatbestyrelsen.

### Sagsfremstilling

Advokat Christian Christensen ønsker at udtræde af legatbestyrelsen, da han er udtrådt som partner i advokatfirmaet Advodan og overgået til en seniorordning. Da Christian Christensen er eneste jurist i legatbestyrelsen, skal der udpeges et andet juridisk medlem, som også bliver formand for legatbestyrelsen jf. legatets vedtægter. Ifølge samme vedtægter skal Kommunalbestyrelsen udpeget bestyrelsesmedlemmet.

Advokat Henry Mathiasen har tilkendegivet, at han er villig til at overtage posten som formand for legatet.

Bo Schmidt har i 2020 anmodet Civilstyrelsen om opløsning af legatet ved uddeling af kapitalen. Sagsbehandlingen er endnu ikke afsluttet. Hvis Civilstyrelsen giver tilsagn skal uddeling af kapitalen ske i overensstemmelse med legatets formål - eller så tæt på formålet som muligt.

Legatets formål er hjælp og støtte for unge mindrebemidlede, værdigt trængende landbrugsstuderende, der har bopæl i eller fast tilknytning til den tidligere Tønder Kommune.

### Lovgrundlag

Fondsloven.

Vedtægter for Janni Holm for familierne Åbjørn Kristiansen og Robert Hansen, [adresse].

### Indstilling Borgmesteren indstiller,

|  |  |
| --- | --- |
| at | Henry Mathiasen udpeges som medlem af bestyrelsen for Mindelegat for familierne Åbjørn Kristiansen og Robert Hansen, [adresse] i stedet for Christian Christensen. |

### Beslutning

Indstillingen godkendt.

Anders Jeppesen (T) deltog ikke i mødet.